open-index/open-wikipedia-markdown huggingface dataset:
Erik Kullerud

**Erik Kullerud** (1926–1994) var en norsk skolemann, forfatter og lokalpolitiker. Han var medlem av bystyret i Skien fra 1951 til 1963.

Kullerud var i en årrekke lærer og senere rektor ved Lunde barneskole i Skien. Han titulerte seg aldri rektor, men foretrakk tittelen overlærer. Han virket også som frivillig i det lokale menighetslivet i Skien. Forfatteren Tor Åge Bringsværd har i et radiointervju med NRK om da rocken kom til Norge, fortalt om hvordan Erik Kullerud som ungdomsleder i Skien KFUM ble et forbilde for ham.

Kulleruds første bok, *Operasjon Tårnnøkkel*, ble utgitt i 1961. Dette var en spenningsbok for barn, og ble den første i en rekke barnebøker om en kameratflokk som med stort hell forsøkte seg som amatørdetektiver. Han skrev i alt over 20 bøker, de fleste for barn og ungdom. Disse bøkene preges av forfatterens humoristiske sans, hans inngående kjennskap til barnesinnet, og hans kristne verdigrunnlag. Bøkene er ikke forkynnende i form, men hovedpersonene havner ofte i moralske dilemmaer der verdier som ærlighet, nestekjærlighet og uegennytte settes opp mot sine motstykker.

Boken *La meg være – ung* fikk i 1971 førstepris i en nordisk konkurranse. I 1973 fikk boken *Klokka atten, kamerater* annen premie i en norsk barnebokkonkurranse.

Han virket i senere år også som sakprosaforfatter, med lokalhistoriske bøker om skole og menighetsliv i hjembyen Skien.

## Familie
Erik Kulleruds far var kirketjener i Skien kirke. Hans eldste sønn Dag Kullerud er journalist og forfatter.

## Bibliografi

### Barne- og ungdomsbøker
* : *Med sprengstoff i bagasjen*
* : *Martes mandag*
* : *Fredag, lørdag, søndag*
* : *Sønn til majoren*
* : *Jeg - og de andre* - medforfatter Ingebjørg Dahl Sem
* : *Bare gjør det!*
* : *Klokka atten, kamerater*
* : *Det spøker i Sivgården*
* : *La meg være - ung*
* : *Den ukjente*
* : *Jaktslottet*
* : *Hilde og den forlatte dalen*
* : *Tinius*
* : *Mot stupet*
* : *Operasjon Høyspenning*
* : *Operasjon Kløverblokk*
* : *Operasjon Kim*
* : *Det hendte i går*
* : *Operasjon MP 13*
* : *Operasjon Storm*
* : *Operasjon U-X*
* : *Operasjon Tårnnøkkel*

### Sakprosa
* : *Barn på skolevei. Historiske trekk fra almueskolen - folkeskolen - grunnskolen i Gjerpen - Solum - Skien*. Utgitt i Skien Historielags skriftserie *Byminner* (Byminner nr. 22)
* : *Hundre år for Skiens ungdom. KFUK - KFUM 1887-1987*
* : *Skien kirke 1894-1994*
* : *I trekantens tegn: Norges kristelige ungdomsforbund gjennom hundre år*, medforfatter Per Voksø
* 1973–1982: *Gud og verden* – læreverk i kristendomskunnskap, medforfattere Inger Margrethe Gaarder og Olaf Hillestad

### Oversettelser til andre språk
* 1969: *Ingenjör Nords testamente*, svensk oversettelse utgitt på Libris förlag

## Referanser


## Eksterne lenker
* 
* Telemarksportalen/Litteraturportal for Telemark
* Omtale i Store norske leksikon
Amors baller

***Amors baller*** er en norsk romantisk tenåringskomedie fra 2011 regissert av Kristoffer Metcalfe. Filmen er co-skrevet av Metcalfe, manusforfatter Peder Fuglerud og produsent Frederick Howard. Hovedrollene spilles av Kåre Hedebrant, Eira K. Stuedahl og Harald W. Borg Weedon. Filmen hadde premiere i Norge 25. mars 2011.

## Handling
15 år gamle Lucas flytter sammen med moren fra Stockholm til en liten småby i Norge. Han forelsker seg i Susanne, målvakten på det lokale jentelaget. For å vinne hennes kjærlighet blir han med på guttenes fotballag. Guttelaget skal delta i Norway Cup-turneringen i Oslo. Men snart innser Lucas at ting vil bli vanskeligere enn han først trodde, fordi Susanne allerede har en kjæreste. Samtidig prøver han å kjempe for en plass på førstelaget.

## Rolleliste
* Kåre Hedebrant – Lucas
* Harald W. Borg Weedon – Stian
* Eira K. Stuedahl – Susanne
* Isak Nikolai Iveland Solli – Petter
* Jana Opsahl – Anita
* Adam Bell – Roy
* Tore Nøstvik – Thomas
* Fridtjov Såheim – Jan
* Sofie Ljungman – Lucas' mor
* Kenneth Fredheim – Norway Cup-speaker

## Eksterne lenker
*
Magnus Gangstad Jørgensen

**Magnus Gangstad Jørgensen** (født 29. september 1985) er norsk electronica artist.
Han er født og delvis oppvokst i Molde, men flyttet til Bergen i tiårsalderen.

Med musikkprosjektet «Philter» er han den artisten på NRK sine urørt-sider som har flest nedlastinger og lytter (Over 800.000).

Han ga ut debutalbumet "The Beautiful Lies" under "Philter"-navnet i mai 2011 på Nordic Records.

## Diskografi
**The Lights* (singel, 2011)
**Revolver* (singel, 2011)
**The Beautiful Lies* (2011)
* The Blossom Chronicles (2012)
* Run Baby Run (singel, 2013)
*The Legend Of Iya (Original spillmusikk) (2014)
*She Walks Alone (single, 2015)
*We Move Like Wolves (single, 2015)
*The Campfire Tales (2016)
*The Queen of Crows (2019)

## Referanser
Drangedal Idrettslag

**Drangedal Idrettslag** (stiftet i 1907 som *Drang*) er et idrettslag fra Drangedal i Telemark, som driver med fotball, friidrett, håndball, skiidrett og turn.

## Historikk
Klubben ble stiftet i 1907 som *Drang*, men skiftet navn da den i 1945 ble slått sammen med *Drangedal Arbeideridrettslag*. I 1953 manglet klubben en avdeling for turn, men hadde en avdeling for friidrett.

## Fotball
A-laget i fotball for herrer spiller i 2014 i 5.divisjon. Damelaget spiller i 3. divisjon.

### Tabell

## Kjente utøvere
*Kjell Roar Kaasa, fotball

## Referanser


## Eksterne lenker
* 
* Drangedal Fotball
Dortmund-Dorstfeld

**Dorstfeld** er en bydel i Stadtbezirk Innenstadt-West i den vestlige delen av Dortmund. I nord grenser Dorstfeld til Wischlingen og Huckarde, i vest til Marten, i sørvest til Oespel, i sør til Barop og Technische Universität Dortmund og i øst til bykjernen.
Henry Sotvedt

**Henry Sotvedt** (født **Asbjørn A. Såtvedthagen**, 2. mars 1908 i Øvre Sandsvær, død 21. april 1982) var en norsk-canadisk skiløper, skihoppdommer og organisator. Han representerte Vancouver Ski Club.

Han emigrerte til Canada i 1929 og slo seg etter hvert ned i West Vancouver. Sotvedt og de to andre norsk-kanadiske skihopperne Nordal Kaldahl og Tom Mobraaten, som alle opprinnelig kom fra Kongsberg, ble gjerne kalt «The Three Musketeers» (De tre musketerer). Henry Sotvedt konkurrerte på elitenivå i spesielt hopp, kombinert og alpint, og vant flere regionale mesterskap i hopp og kombinert. I 1937 ble han beste canadier i det canadiske mesterskapet i kombinert. (På den tiden kunne også utlendinger bli canadisk mester).

Sotvedt ble hoppdommer i 1939, og avanserte til internasjonal dommer i 1960. Han var blant annet dommer under VM i Zakopane i 1962, VM i Oslo i 1966 og skiflygingsuka i Ironwood (Copper Peak) i 1970, og sjef for lengdemålerne under VM i Štrbské Pleso i 1970.

Han hadde flere verv i skiforbundet Canadian Amateur Ski Association (CASA), han var leder for det canadiske skilaget under OL i Innsbruck i 1964, og var FIS-delegert. Han var også representant for Vancouver som søkerby for OL i 1976 og 1980 under IOK-sesjonene i 1970 og 1974.

Sammen med Gus Johnson drev Henry Sotvedt i mange år en skiforretning i Vancouver. Han ble tatt opp i The Canadian Ski Hall of Fame i 1983.

## Referanser


## Kilder
* The Canadian Ski Hall of Fame: Henry Sotvedt
* Hollyburn Heritage Society: A Brief History of Ski Jumping in BC (skrevet av Iola Knight, besøkt 18. august 2011)
* MemoryBC: Anne Sotvedt (besøkt 18. august 2011)
* Donald Grant: Heroes of the Harnessed Hickory (med video, besøkt 18. august 2011)
Reitstøa

**Reitstøa** er et mindre tettsted i tidligere Singsås kommune, i nåværende Midtre Gauldal kommune.
Reitstøa ligger helt sør i Midtre Gauldal, nær grensa til Holtålen.
Elva Gaula renner gjennom stedet, og er lakseførende her. Her går også Rørosbanen og fylkesvei 30.
Tidligere hadde Reitstøa stasjon togstopp, og butikk Reitstøa Samvirkelag, sagbruk, skole, samfunnshus, poststed, telefon og internett på Reitstøa.

## Referanser
Nautfjellet

**Nautfjellet** (sørsamisk: *Gaavtjejahke*) er et fjell på grensen mellom Selbu og Meråker kommuner i Trøndelag. Fjellet ligger i Skarvan og Roltdalen nasjonalpark.

## Referanser




## Eksterne lenker
* Nautfjellet på Toppomania.info
Ruhroppstanden

**Ruhroppstanden**, **marsoppstanden** eller **Ruhrkampen** var opptøyer som ble organisert av venstreorienterte arbeidere i Ruhrområdet i mars 1920. Opprøret kom i kjølvannet av det høyreorienterte Kappkuppet den 13. mars 1920, men satte seg også som mål å «erobre den politiske makten for å gjennomføre Proletariatets diktatur». Mot den prøyssiske innenriksministeren Carl Severings vilje ble frikorpsene brukt, og det kom til heftige kamper med den nystiftede Rote Ruhrarmee som med sine 100,000 mann i stor grad kontrollerte Ruhrområdet og Münsterland. Bielefeldavtalen som Severing hadde fått i stand, førte bare delvis til at Ruhrarméen innstilte kampene. Den 8. april marsjerte tropper fra Reichswehr inn i Ruhrområdet og slo ned opprøret på en blodig måte.

## Litteratur
*
Trollfjellet

:*For romanen av Thomas Mann, se [[Trolldomsfjellet]].*

**Trollfjellet** er det høyeste punktet på Tjeldøya i Tjeldsund kommune i Troms. Fjellet har en høyde på  meter over havet og er det 76. høyeste fjellet i Norge etter primærfaktor.
__NOTOC__
## Fotnoter



## Referanser




## Se også
* Liste over skandinaviske fjell med størst primærfaktor

## Eksterne lenker
* Trollfjellet på Toppomania.info
* Turbeskrivelse til Trollfjellet
Problembarn

**Problembarn** er debutalbumet til rap-artisten Cast, utgitt i 2005 på Pass It Records i samarbeid med EMI

Albumethadde en hit på radioen med singelen «Kela» og solgte litt over 6000 album. Han vant Alarmprisen 2006 for beste video for tittelsangen «Problembarn».

## Sporliste
#«Avanser»
#«Kommet for å bli» (med Admiral P)
#«Problembarn»
#«Klækk klækk»
#«Kela» (med Nico D)
#«Party» (med Onkel P og Kapricon)
#«Malcolm» (med Vivi)
#«Interlude»
#«Lei» (med Nico D)
#«Mer cash»
#«Skit»
#«Th'threat'!» (Equicez)
#«Hvem Jeg egentlig er»
#«Outro»

## Eksterne lenker
* Cast Zoobon: «Problembarn», VG
* «Cast: Problembarn», omtale/anmeldelse
Soestprogrammet

**Soestprogrammet** var et politisk valgprogram som ble vedtatt den 28. oktober 1870 av 47 personer under en partisamling i Soest innenfor Deutsche Zentrumspartei. Programmet var avgjørende for den videre utviklingen av den politiske katolisismen i Tyskland. Under mottoet «For sannhet, rettferdighet og frihet» ble det fremmet kirkepolitiske krav. Det sjette kravet inkluderte «desentralisering av forvaltningen på grunnlag av selvstendighet til de politiske korporasjoner i kommuner, kretser og provinser». Kravet var rettet mot den utøvende makt i det overveiende protestantiske Preussen, men kan også tolkes som et tidlig politisk uttrykk for det kristen-konservative subsidiaritetsprinsippet.
MAKS

**MAKS** (, , **International Aviation and Space Salon**) er en internasional flymesse sørøst for Moskva i Russland. Den første messa ble holdt i 1992 og het da Mosaeroshow-92, men ble kalt MAKS i 1993 og har blitt holdt annen hvert år siden (1993, 1995, 1997, 1999, 2001, 2003, 2005, 2007, 2009, 2011).

## Ulykken i 2009
I 2009 krasjet en av de russiske pilotene en Sukhoj Su-27 inn i et annet fly av samme type og døde, noe som har vært en stor skygge over begivenheten siden.

## Eksterne lenker
* Offisielt nettsted.
Cesare Pavese

**Cesare Pavese** (1909–1950) var en italiensk forfatter, kritiker og oversetter. Pavese, Italo Calvino (1923–1985) og Elio Vittorini (1908–1966) ble ansett for å være nyrealismens ledende forfattere i Italia. 

## Liv og virke
### Bakgrunn
Pavese tilbragte det meste av ungdomsårene i Torino, der han avla eksamen ved Liceo Massimo d’Azeglio. Ved lyceet møtte han Augusto Monti, hans lærer og tidligere venn. Ved denne kontakten kom han inn i antifascistiske kretser og ble kjent med blant annet Leone Ginzburg og Piero Gobetti. I Torino begynte han å studere litteraturhistorie i 1927.

### Karriere
Hans interesse for engelskspråklig litteraturhistorie trådte allerede frem i hans avhandling i 1930 om den amerikanske dikter Walt Whitman (1819-92) ved Universitetet i Torino. Han oversatte også flere viktige engelske verker til italiensk.  

Han ble i 1935 arrestert og dømt for å være i besittelse av et brev fra en politisk fange. Han ble sendt til det sørlige Italia i åtte måneder, til Brancaleone i Calabria. Tilbake i Torino ble Pavese redaktør og skribent for venstre-forlaget Einaudi. Der arbeidet også Natalia Ginzburg.

Pavese bodde i Roma da han ble innkalt til militærtjeneste, men på grunn av sin astma tilbragte han seks måneder i et militærhospital. Da han vendte tilbake til Torino okkuperte tyske soldatene gatene, og de fleste av hans venner hadde stukket avsted for å kjempe som partisaner. Selv kjempet han ikke i motstandskampene der nord.

I 1945 ble han medlem av Italias kommunistiske parti og begynte å skrive for partiavisa. 

De fleste av hans verker ble til i denne etterkrigstiden. Til tross for stor suksess som dikter og en vel tilrettelagt tilværelse i alt det ytre, gled han stadig dypere ned i melankolien, og manglet i stadig større grad kraft til å engasjere seg menneskelig og politisk. Ensomhet er hovedtemaet både i hans lyrikk og realistiske romaner. Han var ateist. Giuseppe Molinari hevder imidlertid at en søken mot Gud kan finnes i hans skrifter.

Han vant Premio Strega i 1950 for *La bella estate*, som bestod av tre noveller: 'La tenda', skrevet i 1940, 'Il diavolo sulle colline'(1948) og 'Tra donne sole' (1949).

Han ble deprimert, blant annet som følge av den kalde krigen, og døde ved selvmord.

## Bibliografi (utvalg)
* 1936: *Lavorare stanca* (diktsamling)
* 1940: *La bella estate* (den første av tre kortromaner som utgjør en trilogi)
* 1947: *Dialoghi con Leucò* (norsk: Samtaler mellom guder og slikt)
* 1948: *La casa in collina* (norsk: "Huset på høyden"; om motstandskampen)
* 1948: *Il carcere*; skrevet i 1939
* 1948: *La bella estate II : Il diavolo sulla colline* (kortroman)
* 1949: *La bella estate III : Tra donne sole* (kortroman)
* 1950: *La luna e i falò* - utgitt på norsk med tittelen *Månen og bålene*, oversatt av Tryggve Norum; temaet er motstandskampen
* 1952: *Il mestiere di vivere* - dagbok, utgitt posthumt

## Filmatisering
Paveses kortroman *Tra donne sole* fra 1949 ble filmatisert av regissøren Michelangelo Antonioni, som hadde premiere i 1955 med filmen *Le amiche*, norsk tittel: *[[Venninnene]]*.

## Referanser


## Eksterne lenker
* 
* 
*
George White Agwuocha

**George White Agwuocha** (født 13. januar 1993) er en nigeriansk fotballspiller som spiller for Strømmen på lån fra Odd. Han har vært i Odd siden sommeren 2011 og ble klar for Strømmen 10. august 2013. Han har tidligere spilt for Sunshine Stars FC og Kwara United FC i hjemlandet, og har rundt 15 aldersbestemte landskamper. Han har også spilt kamper for det hjemmebaserte B-landslaget. White ble hentet til Odd for en overgangssum på 700.000 kroner. Hans debut for Odd kom 30. oktober 2011 borte mot IK Start, da han ble byttet inn for Simen Brenne i det 92. minutt. Odd vant forøvrig kampen 3-1.

George White Agwuocha er en anvendelig angrepsspiller, som kan bekle flere roller i angrepet. 

## Referanser


## Eksterne lenker
* 
* George Whites profil på odd.no
Rovdyrsenteret i Namsskogan

**Rovdyrsenteret i Namsskogan** er et kunnskaps- og opplevelsessenter for norske rovpattedyr: ulv, jerv, gaupe og bjørn. Rovdyrsenteret skal imøtekomme behovet for kunnskap om de store norske rovdyrene og alle sider av livet med rovdyr i Norge. Det langsiktige målet er å dempe frykt for rovdyr. Senteret skal også jobbe for å fremme toleranse og forståelse for at det finnes ulike syn i rovdyrsaken, og dermed på sikt virke konfliktdempende. Målgruppen er barn og unge, familier og alle som er nysgjerrig på rovdyr.

Kanalene som blir benyttet for å formidle kunnskap er egen nettside og *Rovdyrskolen*. Til sistnevnte kommer mange 5. klassinger for å få grunnleggende informasjon om de fire store rovpattedyrene i Norge, få se dem i live, og diskutere og reflektere rundt disse rovdyrene. I tillegg arrangeres det ulike aktiviteter, overnattinger og opplevelser knyttet til rovdyranlegget som finnes i Namsskogan Familiepark, for eksempel «RovdyrCamp», «Ulvesnork» og «Digital Rovdyrguide». 

Rovdyrsenteret samarbeider med det svenske rovdyrsentret «De 5 Stora», Lierne Nasjonalparksenter og Høgskolen i Nord-Trøndelag.

## Eksterne lenker
* Rovdyrsenteret i Namsskogan
Bowling for Soup

**Bowling for Soup** er et amerikansk punkrock-band etablert i 1994. Medlemmene består av Jaret Reddick (sang, gitar), Chris Burney (gitar, sang), Erik Chandler (bass, sang) og Gary Wiseman (trommer). De er kanskje mest kjent for låter som "Girl All the Bad Guys Want", "High School Never Ends", og "1985". De ble forøvrig Grammy-nominert for førstnevnte låt. Det kan også nevnes at de har levert bidrag til kjente filmer som *[[17 Again]]*, *[[Ice Age 2]]* og *[[Freaky Friday]]*.

## Referanser


## Eksterne lenker
* 
* 
* 
*
Tone Wigemyr

**Tone Wigemyr** (født 29. desember 1982) er en norsk orienteringsløper med deltagelse i VM og EM i orientering. Hun har flere topp 3-plasseringer fra ulike distanser i NM. 

I 2010 oppnådde hun tredjeplass på det avsluttende verdenscupløpet i Frankrike, noe som må sies å være karrierebeste. Hennes beste individuelle plassering fra et internasjonalt mesterskap er en 6.-plass fra langdistansen under EM i 2012, som gikk i Falun i Sverige. Wigemyr var med på det norske laget som ble nummer 4 på stafetten under VM i italienske Asiago i 2014.

Hun løper for den norske klubben Bækkelagets SK. Wigemyr har tidligere løpt for Oddersjaa SSK.    

## Eksterne lenker
*
Henry Olsen

**Henry Martinus Olsen** (1887&ndash;1978) var en norsk friidrettsutøver som representerte osloklubben IF Ørnulf.

Han var med på den norske OL-laget i 1908, og ble nummer 13 både i tresteg og i høydehopp. Hans beste øvelse var etter dagens standard var tresteg, der hans personlig rekord var 13,82 meter fra et stevne i mai 1908 in Kristiania. 

Olsen var allsidig ble tildelt kongepokalen i 1908. Det året ble han nummer to i lengdehopp (6,21 m), og nummer tre i diskoskast. Han vant totalt fem titler i det norske mesterskapet. Tre i 1913, på 110 meter hekk, i diskoskast (sammelagt høyre- og venstrehånds kast) og lengde uten tilløp. For dette vant han sin andre kongepokal. Han var også høyde uten tilløp i 1911 og 1912. 

Han har i alt 24 medaljer i NM.

## Medaljer i norske mesterskap

## Referanser




## Eksterne lenker
*
Heidi Østlid Bagstevold

**Heidi Østlid Bagstevold** (født 10. juli 1987) er en norsk orienteringsløper. Hun løper for Fredrikstad Skiklubb og det norske landslaget. Tidligere har hun løpt for Kongsberg OL og Bækkelagets SK. 

Heidi vant VM-gull i stafett i Finland i 2013 sammen med Mari Fasting og Anne Margrethe Hausken Nordberg. De samme jentene tok sølvet på VM-stafetten i Inverness to år senere. Hennes beste resultat individuelt er en 5.-plass på langdistansen under VM i orientering i 2011. 

Under VM i Strömstad-Tanum i Sverige tok hun sin aller første individuelle medalje i et internasjonalt mesterskap. Hun tok sølv på mellomdistansen, kun slått av hjemmefavoritten Tove Alexandersson. 

## Medaljer i norske mesterskap

## Eksterne lenker
*
Sina Weibo

***Sina Weibo*** (kinesisk: 新浪微博, pinyin: *Xīnlàng Wēibó*, oversatt: «Sina mikroblogging») er et kinesisk mikrobloggsted. Den kan beskrives som en slags blanding av Twitter og Facebook, og er (2011) blant de mest populære nettsider i Folkerepublikken Kina. 

Sina Weibo ble lansert av SINA Corporation i august 2009.

## Se også

* Weibo, med mer generelt om kinesiske mikroblogger.
* Renren, en kinesisk tjeneste tettere opp mot Facebook-modellen.   
## Eksterne lenker
*
Bakoverkompatibilitet

I sammenhengen telekommunikasjon og EDB er en enhet eller teknologi **bakoverkompatibel** eller **baklengs kompatibel** hvis den virker med inndata fra et eldre enhet
. Hvis produkter laget for den nye standarden kan motta, lese, vise eller spille av eldre standarder eller formater, er produktet bakoverkompatibelt. Eksempler på slike standarder er dataformater og kommunikasjonsprotokoller.

Det motsatte er *fremoverkompabilitet*, som forutsetter at en eldre enhet tillater (eller forventes å tillate) dataformater som er skapt av nye (eller fremtidige) enheter, kanskje uten å støtte alle de nye egenskapene. En standard støtter fremoverkompabilitet hvis et eldre produkt kan motta, lese, vise, eller spille av den nye standarden.

## Eksempler
* De fleste Blu-ray-spillere kan spille av standard CD og DVD disker, og de fleste DVD-spillere kan spille av standard CD-er.
* Mange videspillkonsoller er bakoverkompatibel med spill fra forrige generasjons konsoll.
* Microsoft Windows har systemer for å kunne være bakoverkompatibel med programvare i utgangspunktet laget for tidligere versjoner av operativsystemet.
* Intel-versjonene av Mac OS X fra versjon 10.4 (Tiger) til 10.6 (Snow Leopard) bruker Rosetta, som er programvare som muliggjør å kjøre programvare beregnet for PowerPC-versjonen av Mac. Denne programvaren finnes ikke på Lion.

## Referanser
Fairy (band)

**Fairy** er en norsk rockegruppe som spiller melodiøs rock/metall. Gruppa ble startet Therese Tofting og Hanne Østhagen i 2007, som etterhvert fikk med seg Masha Vestrheim og Trine Pernille Klokkerud. Senere ble også Gerard Dwyer med på Synth, og Doro Korsvold på sopranvokal. Gruppa ga ut sitt første album, «Private Universe», i oktober 2010. I mai 2015 kom album nummer to, «Vinterverv», denne gangen med hovedvekten på norske tekster. 

Gruppa deltok i 2009 i Emergenza-festivalen, hvor den ble nr. 1 av 38 band.

## Medlemmer
* Therese Tofting, vokal og gitar 
* Hanne Østhagen, trommer
* Masha Vestrheim, leadgitar
* Trine Pernille Klokkerud, bass
* Gerard Dwyer, synth
* Doro Korsvold, sopranvokal

## Diskografi
* 2007 «Fairy» (demo)
* 2010 «Private Universe» (album)
* 2015 «Vinterverv» (album)

## Referanser

*avisen BA
*Heavymetal
*Bergen 360
*rockblogg

## Eksterne lenker
* 
* Offisiell Facebook-side
* Fairy på Spotify
Kathinka Blichfeldt

**Kathinka Blichfeldt** (født 21. november 1972 i Oslo) er en norsk pedagog og prosessveileder ved Senter for Livslang læring ved Høgskolen i Innlandet med hovedfokus på profesjonsutvikling og lederstøtte i skolesektoren. Hun har bakgrunn som skoleleder ved Borgen ungdomsskole i Asker, og har arbeidet i alle skoleslag. Utdannet innen ledelse, pedagogikk, musikk, nordisk språk- og litteratur.

Blichfeldt er en av forfatterne bak norskverket Kontekst 8-10 (2006) på Gyldendal Norsk Forlag. Verket fikk i 2006 Brageprisen i kategorien skolebøker 1. – 10. trinn (åpen klasse). Har også vært medforfatter på Kontekst 8-10 Fordypning i norsk (2011), og norskverket Nye Kontekst 8-10 (2014).

## Referanser
SINA Corporation

**SINA Corporation** (kinesisk: 新浪公司) er et internetselskap i Folkerepublikken Kina, etablert i 1998. SINA har (2011) fire plattformer: SINA.com, SINA Mobile, SINA Online og SINA.net. SINA har over 94,8 millioner registrerte brukere verden over; tallet er raskt voksende (2011).

SINA Corporation eier Sina Weibo, Folkerepublikkens ledende mikrobloggtjeneste.

## Eksterne lenker
* SINA.com
8-biter

## Viktige 8-bits CPUer
Den første kommersielle 8-bits prosessoren var Intel 8008 (1972) som opprinnelig var beregnet for den intelligente terminalen Datapoint 2200. De fleste av konkurrentene til Intel tok utgangspunkt i slike 8-bits mikroprosessorer. Moderniserte varianter av disse 8-bits maskinene er fortsatt en av de mest vanlige typene prosessor i integrerte systemer.

*Tidlige og/eller populære 8-bits prosessorer (ikke komplett)*:
* Intel 8008 (1972 Datapoint 2200 kompatibel)
* Signetics 2650 (1973)
* Fairchild F8 (1975)
* Motorola 6800 (1974)
* Intel 8080 (1974 *8008 kildekompatibel*)
* MOS Technology 6502 (1975 *tilsvarende 6800, men ukompatibel)
* [[RCA 1802]] (1976)
* [[Zilog Z80]]  (1976 *8080 binært kompatibel*)
* [[Intel 8085]] (1977 *8080 binært kompatibel*)
* [[Zilog Z8]] (1978 *Harvard arkitektur mikrokontroller*)
* [[Motorola 6809]] (1978 *6800 kildekompatibel*)
* [[Intel 8051]] (1980 *Harvard arkitektur mikrokontroller*)
* [[MOS Technology 6510]] (1982 *forbedret 6502 spesiallaget for bruk i Commodore 64*)
* [[Zilog Z180]]  (1985 *Z80 binært kompatibel*)
* [[Zilog eZ80]]  (1999/2001 *Z80 binært kompatibel*)
* [[Motorola 6800 familien|Motorola 6803]]
* [[Freescale 68HC08]]
* [[Freescale 68HC11]]
* [[Hudson Soft HuC6280]]
* [[PIC microcontroller]] (1975 *Harvard arkitektur mikrokontroller'')
* Atmel AVR familien mikrokontroller
* NEC 78K0 serien
* Infineon XC800 familien mikrokontroller
* Ricoh 2A03

## Referanser
Tencent

**Tencent Holdings Ltd.** (kinesisk: 腾讯) er et Internett-selskap i Folkerepublikken Kina. Det er virksomt innen et bredt spekter, som direktemeldingstjenester, internettbaserte sosiale nettverk (Qzone, onlinemedier (webportaler), Internett-merverditjenester (stasjonære og i mobiltrafikk), interaktiv underholdning,  elektronisk handel og onlinereklame.

Selskapet ble opprettet i 1998 av Ma Huateng og Zhang Zhidong, og har sitt hovedkontor i Shenzhen.

## Virksomhet (utvalg)

### Spillteknologi
Tencent hadde på begynnelsen av 2020-tallet posisjonert seg som en av verdens største videospillprodusenter. I september 2019 kjøpte Tencent 29&nbsp;% av aksjene i det opprinnelig norske spillutviklerselskapet Funcom. I begynnelsen av 2020 ble det kjent at Tencent ønsket å kjøpe opp hele Funcom.

### Maskinvare og programvare
I november 2021 meldte Reuters at Tencent hadde begynt med utvikling av maskinvare, delvis i samarbeid med andre kinesiske teknologiselskap, og allerede hadde utviklet tre brikkesett – «ett for AI-formål, et annet for videoprosessering og det siste for nettverksløsninger», og et nytt skyoperativsystem som hadde fått navnet «Orca».

### Restriksjoner og børskursfall
I mars 2022 meldte flere medier om børsfall for Tencent i Asia.

Mot slutten av 2023 ble det kjent at aksjene i Tencent var falt i verdi med over 10&nbsp;prosent på Hongkong-børsen som konsekvens av at kinesiske myndigheter hadde pålagt produsenter av nettspill å innføre en rekke begrensninger og andre tiltak for å demme opp for uønsket spilleradferd.

### WeChat
Tencent er blant annet utvikler og eier av den multifunksjonelle meldings-, sosial- og mobilbetalings-appen WeChat, som ble lansert i 2011.

## Underslag og bestikkelser
På begynnelsen av 2020-tallet ble det kjent at Tencent hadde avskjediget over 100&nbsp;medarbeidere som angivelig hadde begått underslag og bestikkelser, og at minst ti av tilfellene hadde blitt rapportert videre til kinesiske sikkerhetsmyndigheter.

## Referanser


## Eksterne lenker
* Hjemmeside 
* Investor Fact Sheet (PDF)
*
Halfdan Stormoen

**Halfdan Stormoen** (1883&ndash;1961) var en norsk friidrettsutøver. Han representerte Oslo-klubbene Viking, Ørnulf og Kristiania IF. 

Stormoen ble norsk mester i 1905 i pentathlon (gammel form av femkamp). Han har flere medaljer fra norske mesterskap: Sølv: Høydehopp i 1908, diskoskast i 1908 og 1912. Bronse: diskoskast i 1906.

Stormoen ble tildelt kongepokalen i 1907. Kongepokalen ble dette året utdelt under Kristiania IFs internasjonale stevne og ikke i norgesmesterskapet.

## Referanser




## Eksterne lenker
* Friidrett.no: Medaljevinnere i norske seniormesterskap
Lhari

**Lhari** (tibetansk: ལྷ་རི་རྫོང་, wylie: *lha ri rdzong*; kinesisk: 嘉黎县; pinyin: *Jiālí Xiàn*) er et fylke i prefekturet Nagchu i den autonome region Tibet i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Xú Píng 徐平: *Nàqǔ* 那曲, Beijing, Wǔzhōu chuánbō chūbǎnshè 五洲传播出版社 2000, ISBN 7-80113-400-1.
* Andreas Gruschke: *The Cultural Monuments of Tibet’s Outer Provinces: Kham – Volume 1. The Xizang Part of Kham (TAR)*, White Lotus Press, Bangkok 2004. ISBN 974-480-049-6
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
BIT Teatergarasjen

**BIT Teatergarasjen** (**BIT**) er et teater i Bergen. BIT er et såkalt programmerende teater, det vil si at teateret inviterer andre kompanier til å spille sine forestillinger på egen scene framfor å produsere teaterforestillingene selv. Teatret har som mål å vektlegge prosjekter som stimulerer til internasjonalt samarbeid og arbeid på tvers av kunstneriske genre.

Bergen Internasjonale Teaterfestival (BIT) ble startet opp av studenter ved teatervitenskap i Bergen i 1983/84. I 1984 ble første festival, Teatertreff’84 arrangert, med en stor åpningsmaraton på Torgallmenningen, noe som ble gjentatt ved flere anledninger på åttitallet. Våren 1990 gikk BIT fra å være årlig festival, til å bli helårsdrevet teater. Stiftelsen Bergen Internasjonale Teater flyttet høsten 1991 inn i Teatergarasjen i Nøstegaten i Bergen. Dette var BITs hovedarena frem til 2008, herav navnet BIT Teatergarasjen.

I 2008 flyttet BIT Teatergarasjen ut av arenaen på Nøstet. I dag presenteres forestillinger på ulike arenaer i Bergen.

I 2015, har en mulighetsstudie konkludert med at Bergens gamle badehus og svømmehall, Sentralbadet, vil egne seg svært godt for scenekunstformål. I 2016 vil det konkluderes om hvorvidt BIT Teatergarasjen får flytte inn i Sentralbadet.

BIT Teatergarasjen ledes av konstituert teatersjef Karoline Skuseth.

BIT Teatergarasjen arrangerer også scenekunstbiennalene OKTOBERDANS og METEOR og står bak det evigunge og evigaktuelle PrøveRommet i Bergen.

BIT Teatergarasjen er en av Norges største produsenter og co-produsenter av internasjonal samtidsscenekunst og samarbeider på fast basis med teaterhus, dansescener og festivaler i flere europeiske land.

## Eksterne lenker
* bit-teatergarasjen.no
* BIT Teatergarasjen i Scenewebdatabasen
Charles Wilkes

**Charles Wilkes** (født 3. april 1798 i New York, død 8. februar 1877 i Washington, D.C.) var en amerikansk sjøoffiser og oppdagelsesreisende.

Wilkes ble i 1830 sjef for kart- og instrumentsamlingen i Washington, D.C., som han videreutviklet til et astronomisk institutt. I 1838 la han ut på en ekspedisjon for å undersøke Stillehavet og Sørishavet, samt nordvestkysten av USA. Han kartla Samoaøyene, undersøkte Fijiøyene og seilte 70 lengdegrader langs det antarktiske kontinent, der han oppdaget det som senere ble navngitt Wilkes Land. 

Etter hjemkomsten i 1842 utarbeidet han beretningen *A Narrative of the United States Exploring Expedition* (seks bind, 1845; nytt opplag i fem bind, 1850). Han ble kaptein 1845 og tok til fange i 1861 til sjøs ved Bahamas to av Sørstatenes kommissærer, som aktet å ta seg til Europa med et britisk postskip. Han mottok takk fra USAs kongress for dette, til tross for at begge fangene ble frigitt etter begjæring fra Storbritannia. Under den amerikanske borgerkrigen ble han forfremmet til flaggkommandør (1862) og inntok blant annet City Point ved James River 28. august 1862. Han ble utnevnt til kontreamiral i 1866, samme år som han tok avskjed.

## Referanser


## Kilder
Innherredsferja

**Innherredsferja AS** var en norsk fergeoperatør på Trondheimsfjorden. Den opererte fergesambandet mellom Levanger og Hokstad, som forbant Ytterøy til fastlandet, og fergesambandet mellom Vangshylla og Kjerringvik, som forbant Inderøy og Mosvik. Selskapet opererte syv ferger gjennom dets historie, og hadde opp til tre i drift samtidig, inkludert en reserve. Selskapet hadde kontorer på Levanger.

Selskapet ble grunnlagt i 1957 og begynte en tjeneste mellom Venneshamn, Kjerringvik, Vangshylla, Hokstad og Levanger. Opprinnelig var selskapet eid av en blanding av kommuner, fylket og privatpersoner og -selskaper. I 1964 ble selskapets rute delt i to, begge med étt samband. Etter at Skarnsundbrua ble åpnet i 1991, ble fergesambandet mellom Vangshylla og Kjerringvik stengt. I 2005 ble selskapet overtatt av Fosen Trafikklag, etter at staten bestemte at ruten skulle på anbud. Denne ble tapt til Nor-Ferjer, og selskapet opphørte driften ved utgangen av 2006.

## Kilder
* 
## Eksterne lenker
*
Wang Zhiwen

**Wang Zhiwen** (kinesisk: 王志文, pinyin: *Wáng Zhìwén*, født 25. juni 1966 i Shanghai i Folkerepublikken Kina) er en kinesisk skuespiller. Han begynte sin karriere i 1989.

## Referanser


## Eksterne lenker
*
Murex

se teksten

***Murex***, eller *[[purpursnegle]]*, er en slekt av medium til store tropiske predative sjøsnegler. Disse er maritime kjøttetende snegler (bløtdyr) i familien Muricidae, murexer eller purpursnegler.

Det vanlige navnet «murex» benyttes også for en rekke andre arter i familien Muricidae, de fleste av dem ble tidligere gitt det latinske slektsnavnet *Murex*, men mange av disse har nå blitt gruppert i andre, nyere grupper. Ordet murex ble benyttet av Aristoteles i referanse til disse formene for snegler, således er *Murex* muligens et av de eldste antikke navnene for snegler som fortsatt benyttes av det vitenskapelige samfunnet.

## Spredning
Purpursneglen er en indopasifisk art, som demonstrert av Ponder & Vokes (1988). Arten fra det vestlige Atlanterhavet, som tidligere ble betraktet som murex, er i dag plassert i arten *haustellum*.

## Miljø
De fleste murexarter lever i tidevannssoner, det området av kysten som er dekket av høyvann og avdekket ved fjære, blant steiner og koraller.

## Beskrivelse av skallet
Denne arten omfatter mange prangende artsmedlemmer, deres utstrakte skall er meget skulpturelt med pigger eller bregneblader. Den indre overflaten av deres dekorerte skall er ofte i skinnende farger.

## Menneskelig bruk
De kostbare og arbeidsintensive fargestoffet purpur (tyrisk purpur eller kongeblå) og jødiske tekhelet, en blåfarge som er nevnt 48 ganger i *[[Den hebraiske Bibelen]]* (for kristne *[[Det gamle testamente]]*), og som i den greske *[[Septuaginta]]* er oversatt som *hyakinthinos* (gresk: ὑακίνθινος, «blå»), var historisk framstilt av antikkens fønikere ved å benytte seg av slim fra kjertelen *hypobranchial* fra de to artene som vanligvis blir referert til som «murex», *Murex brandaris* og *Murex trunculus*, som er eldre navn for *Haustellum brandaris* og *Hexaplex trunculus*.

Dette fargestoffet ble benyttet for kongelige kåper, andre former for spesielle seremonier eller rituelle påkledninger, eller drakter som indikerte høy rang. Det er teoretisert at det var det samme fargestoffet som ble benyttet i tempelet i Jerusalem for klesdrakten til ypperstepresten; fargen benyttes fortsatt av jøder i dag i rituelle drakter (tzitzit) på drakten-med-de-fire-hjørner. En felles forskerenighet for den bibelske kilden for «blåfargen» har ennå ikke blitt fastslått.

## Referanser


## Litteratur
Merle, D., Garrigues, B. & Pointier, J.-P. (2011): *Fossil and Recent Muricidae of the World, Part Muricinae*. 648 ff., 182 colour plates, Hackenheim. ISBN 978-3-939767-32-9.
Ponder, W.F. & E.H. Vokes (1988): *A revision of the Indo-West Pacific fossil and Recent species of Murex s.s. and Haustellum* (Mollusca: Gastropoda: Muricidae). Records of the Australian Museum, Supplement 8. 160 ff.

## Eksterne lenker
* 
* Aristotle, 350 B.C.E. ''A history of animals''
* Biblical Blue Dye
Vangshylla

**Vangshylla** er et tettsted i Inderøy, lengst sørvest i kommunen i kretsen Utøy. Vangshylla er omringet på to sider av Trondheimsfjorden og ligger sørenden av Skarnsundet. Utover fra 1930-tallet hadde tettstedet dambskipkai, butikk, rutebilanløp og poståpneri, med disse har gradvis blitt lagt ned. Fra 1958 til 1991, da Skarnsundbrua åpnet, var det fergekai for Innherredsferja som hadde avgang til Kjerringvik i Mosvik. Etter at fergen forsvant, har det blitt bygget småbåthavn og et overnattingssenter for turistfiske.
Carole Hillenbrand

**Carole Hillenbrand** (født 1943) er en britisk historiker og spesialist på islam. Hun var professor i islams historie ved University of Edinburgh. Hun har også vært visepresident for British Society for Middle Eastern Studies.

Hennes forskningstyngdepunkter er korstogene, islamsk politisk tenkning, middelalderske og moderne forståelser av jihad og arabisk og persisk reiselitteratur.

Hillenbrand ble i 2018 forfremmet til kommandør (CBE) av Order of the British Empire for sitt bidrag til forståelse av islams historie.

## Utvalgte verker
* *The Waning of the Umayyad Caliphate*, State University of New York Press, Albany, 1989, 273 s.
* *A Muslim Principality in Crusader Times: the Early Artuqid State*, Leiden, The Netherlands Historical and Archaeological Institute for the Near East in Istanbul, Leiden, 1990, 266 s.
* *The Crusades, Islamic Perspectives*, Edinburgh University Press, Edinburgh, 1999, 647 s.
* *Turkish myth and Muslim symbol: the Battle of Manzikert*, Edinburgh University Press, Edinburgh, 2007, 320 s.

## Referanser


## Eksterne lenker
* CV  of Carole Hillenbrand